CELEX: 32005D0484
Language: lt
Date: 1120435200000
Title: 2005/484/EB: 2005 m. liepos 4 d. Komisijos sprendimas, dėl statybos produktų atitikties atestavimo tvarkos, susijusios su šaldyklos konstrukcijų rinkiniais ir šaldyklos konstrukcijų dangos rinkiniais, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C(2005) 1961)   (Tekstas svarbus EEE)

6.7.2005   
            
            
               LT
            
            
               Europos Sąjungos oficialusis leidinys
            
            
               L 173/15
            
         KOMISIJOS SPRENDIMAS
   2005 m. liepos 4 d.
   dėl statybos produktų atitikties atestavimo tvarkos, susijusios su šaldyklos konstrukcijų rinkiniais ir šaldyklos konstrukcijų dangos rinkiniais, pagal Tarybos direktyvos 89/106/EEB 20 straipsnio 2 dalį
   (pranešta dokumentu Nr. C(2005) 1961)
   (Tekstas svarbus EEE)
   (2005/484/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo (1), ypač jos 13 straipsnio 4 dalį,
   kadangi:
   
               (1)
            
            
               Reikalaujama, kad Komisija produktų atitikčiai atestuoti pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų mažiausiai sudėtinga ir saugos reikalavimus atitinkanti galima tvarka. Tai reiškia, kad būtina nuspręsti, ar konkrečiam produktui arba produktų grupei yra būtina gamyklos produkcijos kontrolės sistema, už kurią atsako gamintojas ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi Direktyvos 89/106/EEB 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas.
            
         
               (2)
            
            
               Direktyvos 89/106/EEB 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose. Todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose.
            
         
               (3)
            
            
               Direktyvos 89/106/EEB 13 straipsnio 3 dalyje nurodytos dvi tvarkos rūšys yra išsamiai apibūdintos tos direktyvos III priede. Todėl yra būtina aiškiai apibrėžti metodus, kuriuos taikant šios dvi tvarkos rūšys yra įgyvendinamos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms.
            
         
               (4)
            
            
               Direktyvos 89/106/EEB 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros ir Direktyvos 89/106/EEB III priedo 2 dalies ii punkte nurodytas antrąją ir trečiąją galimybes. 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas ir III priedo 2 dalies ii punkte pirmojoje galimybėje nurodytas sistemas be nuolatinės priežiūros.
            
         
               (5)
            
            
               Šiame sprendime numatytos priemonės atitinka Statybos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   I priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą.
   2 straipsnis
   Atitikties atestavimo tvarka, kaip nurodyta II priede, yra nurodoma Europos techninio patvirtinimo rekomendacijų įgaliojimuose.
   3 straipsnis
   Šis sprendimas yra skirtas valstybėms narėms.
   
      Priimta Briuselyje, 2005 m. liepos 4 d.
      
         
            Komisijos vardu
         
         Günter VERHEUGEN
         
            Pirmininko pavaduotojas
         
      
   
   
      (1)  OL L 40, 1989 2 11, p. 12. Direktyva su paskutiniais pakeitimais, padarytais Europos Parlamento ir Tarybos reglamentu (EB) Nr. 1882/2003 (OL L 284, 2003 10 31, p. 1).
   
      I PRIEDAS
      šaldyklos konstrukcijų rinkiniai ir šaldyklos konstrukcijų dangos rinkiniai:
      
                  —
               
               
                  naudojamiems statybos darbams.
               
            
   
      II PRIEDAS
      
         Pastaba: produktams, kurie yra naudojami daugiau nei pagal vieną paskirtį, apibrėžtą toliau nurodytoms grupėms, patvirtintosios įstaigos užduotys, išplaukiančios iš atitinkamų atitikties atestavimo sistemų, yra apibendrintos.
      ŠALDYKLOS KONSTRUKCIJŲ RINKINIAI IR ŠALDYKLOS KONSTRUKCIJŲ DANGOS RINKINIAI
      Atitikties atestavimo sistemos
      Toliau nurodytam (-iems) produktui (-ams) ir jų paskirčiai Europos techninio patvirtinimo organizacija (EOTA) prašoma atitinkamoje Europos techninio patvirtinimo rekomendacijoje apibrėžti tokias atitikties atestavimo sistemas:
      
                  Produktas (-ai)
               
               
                  Paskirtis (-ys)
               
               
                  Lygis (-iai) arba klasė (-ės)
                  (atsparumas ugniai)
               
               
                  Atitikties atestavimo sistema (-os)
               
            
                  šaldyklos konstrukcijų rinkiniai ir šaldyklos konstrukcijų dangos rinkiniai
               
               
                  statybos darbams
               
               
                  —
               
               
                  1
               
            
                  1 sistema: žr. Direktyvos 89/106/EEB, III priedo 2 dalies i punktą, išskyrus bandinių audito patikrinimą.
               
            Sistemos specifikacija turėtų būti tokia, kad ji galėtų būti įgyvendinta net tada, kai naudingumo koeficiento nebūtina nustatyti tam tikrai charakteristikai, kadangi bent viena valstybė narė neturi jokių teisinių reikalavimų, taikomų šioms charakteristikoms (žr. Direktyvos 89/106/EEB 2 straipsnio 1 dalį ir, kai taikoma, aiškinamųjų dokumentų 1.2.3 punktą). Tokiais atvejais šių charakteristikų patikra neturi būti skiriama atlikti gamintojui, jei jis nenori paskelbti apie šio produkto naudingumo koeficientą šiuo atžvilgiu.